สวัสดีค่ะ อายุ 21 ปี เวลาเป็นประจำเดือน ปวดท้องจนทนไม่ไหว นอนร้องไห้ นอนคตตัว ทำงานไม่ได้เลยคะ เกิดจากสาเหตุอะไรคะ เป็นทุกครั้งตั้งแต่เป็น ประจำเดือน เคยทายยา เม็ดสีเหลือง กับสีฟ้าแล้ว แต่ไม่หายคะ ควรทำยังไงดีค่ะ อยากหายมากเลย สามีอยากมีลูกด้วยค่ะ แต่ไม่เคยมาเลย แบบนี้จะมีผลกระทบกับการมีน้องไหมค่ะ
สวัสดีค่ะ อาการปวดประจำเดือนมาก อาจมีสาเหตุจาก-มีเนื้องอกมดลูก-เยื่อบุโพรงมดลูกเจริญขึ้นผิดที่-ซีสต์(ถุงน้ำ)ที่รังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ-มดลูกอักเสบ หรืออุ้งเชิงกรานอักเสบโดยการปวดที่ผิดปกติ คือปวดมากขึ้นเรื่อยๆในแต่ละรอบเดือน ปวดมากจนไม่สามารถใช้ชีวิตตามปกติได้การดูแลตัวเองเบื้องต้น รับประทานยาแก้ปวดในกลุ่มต้านการอักเสบที่ไม่ใช่สเตียรอยด์ได้ พักผ่อน งดการทำงานหนักระหว่างมีประจำเดือนแนะนำให้ไปพบสูตินรีแพทย์เพื่อตรวจหาสาเหตุค่ะ เพราะสาเหตุหลายอย่างดังกล่าวมามีผลต่อความสามารถในการมีบุตรได้ ควรรีบหาสาเหตุและแก้ไขค่ะ มีทั้งการใช้ยาปรับฮอร์โมนหรือการผ่าตัดรักษา แนะนำปรึกษากับแพทย์ที่ดูแลอีกครั้งค่ะ